MUNICIPIUL TIMIŞOARA                                                                         
DIRECŢIA CLĂDIRI, TERENURI

   ŞI DOTĂRI DIVERSE – 2 VEST                                                                       
BIROUL CLĂDIRI, TERENURI
 2 VEST


                                    
Nr. SC2018-19013/10.08.2018
                                                  
RAPORT de SPECIALITATE
privind vânzarea terenului aferent imobilului situat în Timişoara, 
str. Vadu Călugăreni nr. 10 
          Având în vedere adresa cu nr. SC2018-4307/17.07.2018, a Serviciului Juridic din cadrul  Primăriei Municipiului Timişoara, prin care ne solicită punerea în executare a Sentinţei Civile nr. 1575/15.02.2017 pronunţată de Judecătoria Timişoara, definitivă prin Decizia Civilă nr. 724/31.05.2018 pronunţată de Tribunalul Timiş;  

Prin sentinţele amintite suntem obligaţi la vânzarea, către reclamantul Popa Ciprian, în calitate de moştenitor legal al defunctei Popa Elisabeta, a terenului în suprafaţă de 147 mp din 220 mp nr. top 12588 şi terenul în suprafaţă de 446 mp din 670 mp nr. top 12589  reprezentând terenul aferent construcţiilor dobândite în baza Legii 112/1995, delimitat potrivit raportului de expertiză întocmit în cauză de expert Bogdan Nicolae ce face parte integrantă din Sentinţa Civilă nr. 12780/10.05.2012 pronunţată de Judecătoria Timişoara.  
Terenul în cauză este aferent ap. 1 situat în Timişoara, str. Vadul Călugăreni nr. 10, înscris în C.F. nr. 5111 Timişoara, top 12588, 12589.  
Prin sentinţele amintite mai sus s-a dispus obligarea Municipiului Timişoara la vânzarea către 
reclamant a suprafeţei de 593 mp la preţul total de 24677 EURO în echivalent lei la data plăţii efective.. 

Imobilul situat în Timişoara, str. Vadul Călugăreni nr. 10 a fost revendicat la Legea 10/2001, soluţionat cu Dispoziţia nr 168/2007 – cu respingere.  
Prin adresa cu Nr. SC2018-4307/06.08.2018, Serviciul Juridic ne comunică că nu sunt înregistrate litigii pe rolul instanţelor de judecată. 
Prin adresa cu Nr. SC2018-4307/02.08.2018, Compartimentul de Fond Funciar ne comunică că  imobilul nu a fost revendicat pe legile fondului funciar.
          Având în vedere cele de mai sus şi faptul că imobilul este proprietatea Statului Român prin ICRAL Timişoara, înaintăm spre dezbaterea Consiliului Local al Municipiului Timişoara proiectul de hotărâre privind vânzarea terenului în suprafaţă de 593 mp la preţul total de 24677 EURO, preţul un conţine TVA.

